425.02 REGOLAMENTI DWAR IL-BEJGĦ TAL-ĦUT IN-NOTIFIKAZZJONI TAL-GVERN 395 tal-1957, kif emendata bl-Avviżi Legali 103 tal-1969, 72 tal-1978, 124 tal-1979, 84 tal-1980, 38 tal-1986, 126 tal-1989,5 tal-1992 u 426 tal-2007; bl-Att XIII tal-2015; u bl-Avviż Legali 429 tal-2015. IN-NOTIFIKAZZJONI TAL-GVERN 395 tal-1957, kif emendata bl-Avviżi Legali 103 tal-1969, 72 tal-1978, 124 tal-1979, 84 tal-1980, 38 tal-1986, 126 tal-1989,5 tal-1992 u 426 tal-2007; bl-Att XIII tal-2015; u bl-Avviż Legali 429 tal-2015. 1. It-titolu ta’ dawn ir-regolamenti hu Regolamenti dwar il-Bejgħ tal-Ħut. Tifsir. Emendat: A.L.103 tal-1969. 2. F’dawn ir-regolamenti, kemm-il darba il-kuntest ma jfissirx mod ieħor- " Direttur " tfisser id-Direttur ta’ l-Agrikoltura u s-Sajd jew kull Uffiċjal tad-Dipartiment tiegħu awtorizzat minnu biex jaġixxi f’ismu; "sajjied " tfisser persuna li tkun okkupata b’mod attiv fis-sengħa tas-sajd; "] utimportat" tfisser ħut frisk, barra minn ħut maqbud minn dgħajsa tas-sajd reġistrata f’dawn il-Gżejjer; " Ministru " tfisser il-Ministru li fiż-żmien ikun responsabbli għad-Dipartiment ta’ l-Agrikoltura u s-Sajd; "pitkal" tfisser persuna li tbigħ il-ħut bl-ingrossa f’isem kull persuna oħra; " bejjiegħ bl-imnut " tfisser persuna li tbigħ il-ħut bl-imnut minn ħanut, minn posta jew fi triq; "bejgħ " tinkludi kull disponiment taħt titolu onerus ikun li jkun, u "tbigħ" għandha tiftiehem f’dan is-sens. 3. Pitkali. Ebda persuna ma għandha tagħmilha ta’ pitkal, kemm ta’ ħut lokali jew importat, mingħajr liċenza mid-Direttur. 4. Drittijiet. Emendat: A.L.426 tal-2007. Sostitwit: XIII.2015.155. Sostitwit: XIII.2015.155. (Mħassar bl-A.L.429 tal-2015). 5. Pit kalliċenzjat. Pitkalli għandu liċenza biex ibigħħut loka li ma jistax jagħmilha ta’ pitkal għall-bejgħ ta’ ħut importat. 6. Pitkalma għandux, mingħajr il-permess bil-miktub tad-Direttur, imexxin-negozju tiegħu ħlief fis-suq tal-ħut fejn isir il-bejgħ bl-ingrossa, fi Triq Troubridge, il-Marsa. 7. Projbizzjoni ta’ negozju. Pitkal ma jistax ikollu xi interess fin-negozju tal-ħut li ma għandux x’jaqsam man-negozju tiegħu bħala pitkal. 8. Bejgħ ta’ ħut mill-pitkali. Il-pitkali ma għandhom x ibiegħu ħut lokali jew importat ħlief b’irkant pubbliku; f’irkant bħal dan l-offerti għandhom isiru vivavoce u b’mod li jkunu mifhuma sewwa minn dawk kollha li jkunu preżenti. 9. Bejgħ bl-irkant. Emendat: A.L.72 tal-1978; A.L.84 tal-1980. Il-ħinijiet li fihom jista’ jinbeda l-bejgħ bl-irkant għandhom ikunu kif ġej: Mill-1 ta’ Settembru sal-31 ta’ Ottubru, 4.00 a.m. Mill-1 ta’ Mejju sal-31 ta’ Awissu, 4.00a.m. Mill-1 sat-30 ta’ Novembru, 4.30a.m. Mill-1 ta’ Diċembru sat-30 ta’ April, 5.00a.m. Ma għandux isir bejgħ qabel dawn il-ħinijiet. 10. Il-bejgħ għandu jsir fuq bażi ta’ użin. Il-bejgħ kollu għandu jsir fuq bażi ta’ użinu għandu jiġi użat biss użin magħruf uffiċjalment. 11. Pitkal ma jistax jagħmel offerti. Pitkal ma jistax jagħmel offerti kemm f’ismu kif ukoll f’isem kull persuna oħra. 12. Projbizzjoni ta’ bejgħ. Pitkalli jkollu liċenza biex ibigħħut loka li ma għandux ibigħħut f’isem kull persuna oħra li ma tkunx sajjied. 13. Reċipjenti għandhom jkunu mmarkati b’mod ċar. Fejn il-ħut jinbiegħ f’reċipjenti, l-użinkorrett tal-ħut li jkun hemm fir-reċipjenti għandu jkun immarkat ċar fuq dawk ir-reċipjenti għas-sodisfazzjon tad-Direttur. 14. Bejgħ ta’ ħut konsenjat lil pitkal. Pitkal ma jistax jirrifjuta li jaċċetta għall-bejgħ kull ħut konsenjat lilu: Iżda jekk ikun ippruvat b’sodisfazzjon tad-Diretturilli xi ħut ikkonsenjat lill-pitkal ma jkunx skond kif jitolbu dawn ir-Regolamenti, il-pitkal għandu jkun fil-libertà li jirrifjuta li jaċċetta li jbigħ dik il-parti ta partikolari tal-ħut. 15. Pitkal għandu jniżżel kull bejgħ individwali. Pitkal għandu jniżżel kull bejgħ individwali fuq forma ta’ voucher li tingħata mid-Direttur, u jagħti d-dettalji kollha mitlubin hemmhekk, u ghandu jikkonsenja dan il-voucher lill-bejjiegħ bl-imnut li jagħmel ix-xirja relativa. 16. Kopja tal-vouchers tiġi konsenjata lid-Direttur. Kopja ta’ dawn il-vouchers kollha, mimli jin sewwa u kif għandu jkun, għandha tiġi konsenjata lid-Direttur malli jispiċċa l-bejgħ ta’ kull ġurnata. 17. Ħlas li s-sajjieda u lill-pitkali. Id-Direttur għandu jagħti lil kull sajjied u lil kull importatur tal-ħut dikjarazzjoni tal-bejgh kollu li jkun sara kkont tiegħu mill-pitkali. Din id-dikjarazzjoni għandha tkun ibbażata fuq il-vouchers konsenjati lid-Direttur skond ir-regolament 16 ta’ dawn ir-Regolamenti. Il-ħlas relativ li s-sajjied jew lill-importatur u lill-pitkali għandu jsir mid-Direttur. 18. (1) Meta d-Direttur ikun qiegħed iħallas skond ir-regolament 17, huwa għandu jnaqqas ammont ekwivalenti għal 6.3 fil-mija jew 10 fil-mija mill-ammonti li jkollhom jitħallsu lis-sajjied jew lill-importatur rispettivament, u ħlief għad-disposizzjonijiet tar-regolament 21, l-ammont li għandu jitħallas lill-pitkal bħala rimunerazzjoni għas-servizz tiegħu għandu fiż-żewġ każi jkun 6.3 fil-mija fuq l-ammont tal-bejgħ reġistrat. (2) Id-Direttur għandu jnaqqas mill-ammonti li jkollhom jitħallsu lill-pitkal kull ammont li għandu jitħallas minn xi bejjiegħ bl-imnut għal ħut mibjugħ lil dak il-bejjiegħ bl-imnut minn dak il-pitkal. (3) Meta l-ammont li għandu jitħallas minn bejjiegħa bl-imnut għal ħut mibjugħ lilhom minn pitkal ikun iktar mill-ammont li għandu jitħallas lil dak il-pitkal, id-Direttur jista’ javża lill-pitkalbiex iħallas dik is-somma li tkun iktar mill-ammont li għandu jitħallas lil u fi żmien li jiġi hekk stabbilit mill-istess Direttur, liema żmien ma għandux ikun inqas minn ħmis tax-iljum, u jekk il-pitkal ma jagħmilx dan il-ħlas id-Direttur jista’ jissospendi l-liċenza relattiva sakemm huwa jagħmel dan il-ħlas, b’dan iżda li, jekk l-ammont ma jitħallasx fi żmien tliet xhur mill-jum ta’ dan l-avviż, il-liċenza relattiva għandha titqies li ġiet revokata, bla ħsara għad-dritt tad-Direttur li jitlob l-ammont imsemmi. (4) Meta xi ammont li għandu jitħallas minn bejjiegħ bl-imnut ikun tnaqqas mill-ammont li għandu jitħallas lil pitkal jew ikun tħallas minn pitkal skond dan ir-regolament, dan il-pitkal għandu jkollu d-dritt, minkejja d-disposizzjonijiet tar-regolament 27, li jitlob dan l-ammont direttament mingħand il-bejjiegħ bl-imnut. 19. Projbizzjoni millipitkaljitlob, jesiġi jew jaċċetta kummissjoni. Pitkal ma jistax jitlob, jesiġi jew jaċċetta mingħand sajjied jew importatur, direttament jew indirettament, kull kummissjoni jew rimunerazzjoni oħra tkun li tkun għal xi ħut mibjugħ minnu. 20. Pitkal ma jistax jaċċetta ħlas. Pitkal ma jistax jaċċetta ħlas min għand bejjiegħa bl-imnut għal kull bejgħ li jkun sar minnu. 21. Għaqdiet koperativi. Miżjud: A.L.126 tal-1989. Sostitwit: A.L.5 tal-1992. Kap. 278. Sostitwit: A.L.5 tal-1992. Kap. 278. Għaq da koperativa, reġistrata skond l-Att dwar l-Għaqdiet Koperativi, li tkun awtorizzata mid-Direttur biex tagħmel il-funzjonijiet ta’ pitkal, għandha tingħata mid-Direttur kummissjoni ta’ 4.4 fil-mija tal-valur ta’ ħut mibjugħ, basta l-għaqda tbigħ minn post adattat għalhekk għas-sodisfazzjon tad-Direttur. 22. Persuna ma tistax tagħmilha ta’ bejjiegħ bl-imnut. Ebda persuna ma tista’ tagħmilha ta’ bejjiegħ bl-imnut mingħajr liċenza mid-Direttur. 23. Projbizzjoni milli jinxtara jew jinkiseb. Bejjiegħ bl-imnut ma jistax jixtri jew jikseb b’xi mod ieħor ħut bl-ingrossa ħlief mingħand pitkal bil-liċenza. 24. Projbizzjoni milli jixtri jew ibiegħ. Bejjiegħ bl-imnut ma jista’ la jixtriħut mingħand bejjiegħ bl-imnut ieħor u lanqas ibiegħ luħut. 25. Bejjiegħ bl-imnut ma jistax iġorrħut. Bejjiegħ bl-imnut ma jistax iġorr mis-suq tal-ħut kull ħut mixtri minn u qabel ma l-vouchers tal-bejgħ relativi jkunu ġew verifikati u ttimbrati mid-Direttur. 26. Tikketta li turi l-prezz. Miżjud: A.L.103 tal-1969. Emendat: A.L.124 tal-1979. Emendat: A.L.124 tal-1979. (1) Għandha tiġi murija fuq kull ħut jew xorta ta’ ħut espost għall-bejgħ tikketta bajda li turi l-prezz kull kilogram li bih dak il-ħut jew xorta ta’ ħut ikun offrut għall-bejgħ. (2) Il-figuri fuq l-imsemmija tikketta għandhom ikunu għall-anqas ta’ l-għoli ta’ tnejn punt ħamsa ċentimetri. 27. Ħlas għal ħut mixtri. Il-ħlas għal ħut mixtri mill-bejjiegħa bl-imnut għandu jsir biss lid-Direttur; dan il-ħlas għandu jsir fi żmien li jista’ jiġi speċifikat mid-Direttur. 28. Id-Direttur jista’ jitlob li jsir ħlas. Emendat: A.L.38 tal-1986. Id-Direttur, u kull pitkal għar-rigward ta’ xiħut li jkun inbiegħ minn u, jista’, fid-diskrezzjon tiegħu, jitlob li jsir ħlas qabel ma kull ħut jinġarr mis-suq tal-ħut. 29. Kull bejjiegħ bl-imnut li ma jħallasx kif mitlub mir-regolamenti 27 u 28 ma jitħalliex jagħmel xirjiet iżjed. Lista ta’ persuni hekkħatjin għandha tingħata lil kull pitkal. 30. Bejjiegħ bl-imnut għandu jieħu miegħu l-vouchers tal-bejgħ ta’ kull ħut li jkun qed joffri għall-bejgħ u għandu jippreżenta dawn il-vouchers, meta jiġi mitlub, lil kull Uffiċjal tas-Sajd jew lil kull membru tal-Pulizija. 31. Kull bejjiegħ tal-ħut fit-toroq għandu jilbes midalja. Kull bejjiegħ tal-ħut fit-toroq għandu jilbes fuq driegħu, b’mod li tidher, midalja li turi n-numru tal-liċenza maħruġa lil u mid-Direttur. Din il-midalja għandha tinħareġ mid-Direttur bi ħlas ta’ dritt ta’ ħamsa u għoxrin ċenteżmu, u għandha tingħata lura lid-Direttur fi żmien jumejn mill-ġurnata li fiha l-liċenza tkun b’xi mod imħassra jew sospiża. 32. Bejjiegħ tal-ħut fit-toroq jbigħ skond il-liċenza. Bejjiegħ tal-ħut fit-toroq jista’ jbigħħut fid-distrett jew area specifikati fil-liċenza tiegħu biss. 33. Permess li jinbiegħħut bl-imnut. Ħlief kif hemm maħsub fir-regolamenti 22, 31 u 32, xejn f’dawn ir-Regolamenti ma jipprojbixxi sajjied jew membru tal-familja tiegħu milli jbigħ bl-imnut kull ħut li jkun inqabad mis-sajjied imsemmi. 34. Ħut importat għandu jitqiegħed f’coldstoreliċenzjat mill-Kummissarju tal-Pulizija malli jkun ġie żbarkat f’dawn il-Gżejjer, kemm-il darba ma jiġix awtorizzat il-bejgħ tiegħu immedjat mid-Direttur. 35. Projbizzjoni li jinħareġ ħut mill-coldstorage. Ħutimqiegħed fil-friża kif imfisser hawn fuq ma għandux jinħareġ mill-coldstorage jew jinbiegħ mingħajr permess bil-miktub minn qabel mingħand id-Direttur, li jista’ fid-diskrezzjoni tiegħu, jillimita l-kwantità ta’ ħut li tista’ hekk tinħareġ jew tinbiegħ. 36. L-importaturi għandhom jagħtu rendikont lid-Direttur. L-importaturi għandhom, malli jkun possibbli u, f’ebda każ aktar tard minn erbgħa u għoxrin siegħa wara li titlesta kull operazzjoni, jagħtu lid-Direttur rendikont li juri l-kwantità u l-kwalità tal-ħut kollu imqiegħed fil-friża kif ukoll ta’ dak li jittieħed minnha. 37. Id-Direttur għandu d-dritt jidħol f’coldstore. Id-Direttur għandu jkollu d-dritt li jidħol f’kull coldstore jew f’kull post ieħor fejn ikollu raġun jaħseb li jkun qed jinħażen ħut importat u għandu jingħata l-faċilitajiet kollha sabiex jivverifika l-esattezza ta’ kull rendikont mogħti lil u mill-importaturi. 38. Ġarr ta’ ħut f’kavetti. Miżjud: A.L.5 tal-1992. (1) Il-Ministru jista’, b’ordni fil-Gazzetta, jispeċifika - (a) liema kavetti ġew approvati għall-użu fiċ-ċentri tal-bejgħ tal-ħut; u (b) lie maħut li jidħol jew joħroġ miċ-ċentri tal-bejgħ tal-ħut jista’ jinġarr biss fl-imsemmija kavetti. (2) Kull persuna li xjentement tkisser, tħassar jew tiddistruġġika vetta msemmija fis-sub regolament (1)(a) ta’ dan ir-regolament, jew li tuża dik il-kavetta għal kwalunkwe skop barra minn dak għall-ġarr tal-ħut, tkun ħatja ta’ reat. 39. Spezzjoni. Il-ħut fris kkollu, kemm jekk ikun lokali u kemm jekk ikun ġie importat meta jiġi irkantat, ikun soġġett għall-ispezzjoni minn kull uffiċjal tas-sajd. Meta uffiċjal tas-sajd ikollu raġun li jaħseb illi xiħut ma jkunx f’kondizzjoni tajba, huwa jista’ jżomm il-ħut u jġiegħel li jiġi eżaminat mill-awtoritajiet sanitarji. 40. Ħruġ ta’ liċenzi. Il-liċenzi maħruġin skond ir-regolamenti 3 u 22- (a) għandhom ikunu jiswew sal-31 ta’ Diċembru tas-sena li fiha jinħarġu u wara dik id-data jistgħu jiġġeddu minn sena għal sena iżda ebda tiġdid bħal dan ma jista’ jsir wara l-31 ta’ Marzu tas-sena li għaliha jirriferixxi t-tiġdid u mingħajr preġudizzju għall-għoti ta’ liċenza ġdida wara dik id-data; u (b) ma teżentax il-possessur tagħha mill-ħitieġa li jkollu xi liċenza skond xi liġi oħra li qed isseħħ jew li għad tkun qed isseħħ. 41. Reati. Kull persuna li tikser jew ma timxix skond kull wieħed minn dawn ir-regolamenti tkun ħatja ta’ reat kontra dawn ir-Regolamenti. 42. Reati kontra regolamenti speċifikati. Emendat: A.L.103 tal-1969; A.L.426 tal-2007. Kull persuna ħatja ta’ reat kontra r-regolamenti 22, 31 u 32, meta tinstab ħatja, tkun soġġetta għal multa ta’ mhux anqas minn euro u sittax-il ċenteżmu (€ 1.16) iżda mhux aktar minn erba’ euro u sitta u sitt in ċenteżmu (€ 4.66) għal kull reat bħal dan; u kull persuna ħatja ta’ reat kontra r-regolamenti 13, 23, 2526 u 30, meta tinstab ħatja, tkun soġġettaghalmulta ta’ mhux anqas minn ħdax-il eurou ħamsa u sitt in ċenteżmu (€ 11.65) iżda mhux aktar minn tlieta u għoxrin euro u disgħa u għoxrin ċenteżmu (€ 23.29) għal kull reat bħal dan. 43. Pieni. Emendat: A.L.426 tal-2007. Kull persuna ħatja ta’ reat kontra dawn ir-regolamenti, li mhux speċifikat fir-regolament 42, meta tinstab ħatja, tkun soġġetta għal multa ta’ mhux anqas minn tlieta u għoxrin euro u disgħa u għoxrin ċenteżmu (€ 23.29) iżda mhux aktar minn mija u sittax-il euro u sebgħa u erbgħ in ċenteżmu (€ 116.47) għal kull reat bħal dan. 44. Reati jitqiesu bħala kontravvenzjo-nijiet. Kap. 9. Reati skond dawn ir-regolamenti għandhom jitqiesu bħala kontravvenzjonijiet. Id-disposizzjonijiet tal-Kodiċi Kriminali dwar il-proċedimenti kriminali, skond kif jingħad hawnhekk aktar ’il quddiem, għandhom japplikaw għall-proċedimenti għal reati skond dawn ir-Regolamenti: Iżda proċedimenti dwar reat skond dawn ir-regolamenti jistgħu jinbdew f’kull żmien fi żmien sena minn meta jkun sar ir-reat.